Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1136

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 39% 4.2. Főbb képzési szakaszok, témakörök és ezek kreditszáma 4.2.1. Alapozó és törzsképzés: 21 kredit Alapozó képzés: Magyarország kultúrtörténete, múzeumtörténet, közép- és koraújkori intézménytörténet, forrástani alapismeretek, különös tekintettel az anyagi kultúra forrásaira. A törzsképzési szakaszban folytatódik az alapozó ismeretek oktatása: bevezetés a helytörténetbe, általános forrástan, a történelem tárgyi emlékei. A további alapvető tantárgycsoportok: — művelődés és kultúrtörténet a 18. századtól napjainkig, — általános és szakmuzeológiai, valamint kiállításrendezési ismeretek, — helytörténeti és múzeumi közművelődési tárgyak. 4.2.2. Szakképzés: 78 kredit — Magyarország művelődés- és kultúrtörténete, részletesen vizsgálva a társadalom különböző rétegeinek művelődési viszonyait, az embert körülvevő anyagi kultúra állapotát (témák: a természeti környezet, a településtípusok, a háztartás eszközei, a munkahely, a városi infrastruktúra, a szabadidő lehetőségei, a közegészségügy, az oktatás); követelmény az ezekre vonatkozó jogszabályok vizsgálata is. — A műgyűjtés és a nagy múzeumok története, általános és történeti muzeológiai ismeretek, kiállításrendezés és számítógépes nyilvántartás: ez a tanulmányi blokk a muzeológia fejlődésével, tendenciáival, a hazai hálózattal és feladataival ismerteti meg a hallgatókat. El kell sajátítaniuk a múzeumi munka menetét, fázisait (gyűjtés, hagyományos és korszerű nyilvántartás, megőrzés, restaurálás- 2001/80. szám állagvédelem, bemutatás), a módszereket és a mindezeket meghatározó előírásokat is, melyek egyaránt tekintetbe veszik a kulturális örökség védelmét, a kutató szabadságát, illetve a műtárgy tulajdonosainak személyiségi jogait. A hallgatók megismerik e témák szakirodalmát, a vitás kérdéseket, a nemzetközileg eltérő megközelítéseket. Képessé kell válniuk önálló tudományos feldolgozásra a forrásfeltárástól a bemutatásig vagy publikálásig. — A forrástani alapismeretek elmélyítését szolgálják az újkori forrástan és segédtudományok, valamint a szakmuzeológiai anyag-, eszköz- és technológiai ismeretek, illetve a szakmuzeológiai forrásismeret című tárgyak. Céljuk, hogy alkalmassá tegyék a hallgatókat a speciális történeti-muzeológiai források meghatározására, hitelesítésére és forráskritikai feldolgozására. Megismerik a legfontosabb anyagfajtákat, a történeti gyűjtőkör szempontjából ezeket megjelenítő tipikus tárgycsoportokat, készítésük és megmunkálásuk koronkénti technológiáját. Fontosak a szociológiai vonatkozásaikra, társadalmi elterjedtségükre, használatukra, a velük összefüggő ideológiákra vonatkozó ismeretek is. Külön súlyt kell helyezni a 19—20. század anyagi tömegkultúrájára. — A helytörténeti kutatásra készítenek fel a közvetlenül ennek problémáira vonatkozó stúdiumokon kívül a Magyarország történeti földrajza a 18—20. században, valamint az új- és legújabb kor intézményei című tárgyak. Követelmény a korszerű, egyedi kutatási módszerek, illetve a topográfiai tájékozódás készségszintű elsajátítása. A múzeumra mint közművelődési tevékenységet is folytató intézményre vonatkozó ismeretek, módszerek elsajátítása (közművelődés és a múzeumügy, múzeumi közművelődés). 4.2.3. Szakmai gyakorlat: 6 kredit A múzeumi szakmai gyakorlat során a hallgatók — elméleti tudásuk mellett, annak birtokában — a gyakorlatban is ismerjék meg a közgyűjtemények belső felépítését, a mindennapi munka folyamatát, az ott dolgozók munkakörülményeit, e szakmai műhelyek légkörét, életét. A gyakorlat felét egy nagy, állami fenntartású országos múzeumban kell tölteniük, míg a másikat egy kis, önkormányzati vagy más fenntartású (helytörténeti) gyűjteményben, kiállítóhelyen vagy múzeumban.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes